cyanic-selkie/wikianc huggingface dataset:
Dunaújváros
Byen er ein av dei nyaste i Ungarn og vart bygd i 1950-åra under industrialiseringa av landet under sosialiststyret. Dei første åra hadde han namnet Sztálinváros, «Stalin By», etter Josef Stalin, som ein parallell til Stalingrad i Sovjetunionen. I 1960 hadde den ti år gamle byen alt 31 000 innbyggjarar og i 1961 endra han namn til Dunaújváros (som tyder «Donau-ny-by»).
Otus
Skildring
Otus-ugler har kamuflerande, for det meste borkfarga gråbrun eller brun farge; den ventrale sida, buksida, av mange artar har tydelege mørke, og langsgåande strek. Nokre artar viser forskjellige, for det meste raudbrune og gråbrune fargemorfar. Øyrefjørene som er tilstades i alle artar er langt frå kvarandre; hos nokre artar endar dei rett ut og gir hovudet eit horna utsjånad. Øyrefjørene er av ulike lengder avhengig av arten og nokon artar blir skildra som øyrelause. Alle Otus-ugler har eit ansiktsslør, vanlegvis med ein klår kant. Nokre artar har fjørkledde bein ned til tærne, hos andre er beina likevel stort sett fjørlause. Kjønna er like i utsjånad.
Spanish Harlem Incident
Songen vart spelt av The Byrds på debutalbumet deira Mr. Tambourine Man i 1965, Songen var ein av fire Dylan-songar på dette albumet.
Hein
Hein er ein finkorna stein som vert nytta til å kvessa verktøy som knivar, sakser, og liknande. Hein vert òg nytta til å fjerne råegga på verktøy som har vorte slipa på ein slipestein.
Gimme Back
«Gimme Back» er ein song av den engelske musikaren Mike Oldfield frå albumet Heaven's Open i 1991. Han vart berre gjeve ut på singel i Tyskland i 1991. Oldfield syng vokal på songen sjølv.
Icel
Datering
515 er og det året tradisjonen fortel at kong Arthur skal ha falle i slaget ved Badon.
Statue
Historie
Skulpturkunsta i det gamle Hellas blei utvikla til eit nivå som skulle inspirera ei rekke seinare kunstnarar, med ledigare og meir anatomisk presise statuar, gjerne av figurar i rørsle. I tillegg til statuar av gudar blei det også laga avbildingar av vanlegare folk, som ungdommar og idrettsheltar. Dei perfekte kroppane til dei greske statuane inspirerte både etterfølgjande romersk kunst, renessansen og seinare vestleg skulptur. Dei skilde seg dermed frå dei stiliserte egyptiske statuane dei slekta på, og på statuar i ei rekke andre tradisjonar, som har lagt meir vekt på symbolske, ofte religiøse framstillingar.
Lviv oblast
Dei viktigaste næringsvegane i Lviv oblast er landbruk og skogbruk. Området har òg noko industri.
Cicero
Filosof
Etter mønster av Platon og Aristoteles nytta Cicero dialog-forma for å leggje fram dei filosofiske tankane sine. Ideane blir utvikla gjennom samtalar, som ofte driv over i samanhengande føredrag. I praktisk-etiske skrifter som Om vennskapet og Om alderdommen kunne Cicero ause av si eiga rike livsrøynsle, men tilmed desse verka er sterkt påverka av den tenkinga som allereie fanst hjå greske filosofar. Det er nemleg ikkje som sjølvstendig tenkjar Cicero har fått ein viktig posisjon i vesterlandsk filosofisoge. Det Cicero oppnår er å gjere latin til eit dugande språk for filosofisk tenking, og han er såleis ein viktig premissleverandør for utviklinga av latin til eit kulturspråk. Den smidige utforminga Cicero gav latinen gjorde det til språket for lærdom og tanke i mange hundreår frametter. På bakgrunn av dette omtalar Eiliv Skard han som «...en av alle tiders største kulturapostler».
Nablus
Etter Nablus vart ein del av Det osmanske riket i 1517, vart Nablus senteret i Jabal Nablus-distriktet. I 1657, etter ei rekkje opprør, vart fleire arabiske klanar frå nord og aust i Levanten sende til byen for å gjeninnføre osmansk autoritet, og lojaliteten til desse jaga bort dei som prøvde å utfordre makta til osmanarane i regionen, som Daher el-Omar på 1700-talet, og Muhammad Ali, som ei kort stund styrte i Nablus—på 1800-talet. Då det osmanske styret endeleg vart sikra att i 1841 blømde Nablus som eit handelssenter.
Etter at byen vart tapt til dei britiske styrkane under fyrste verdskrigen, vart Nablus ein del av Palestinamandatet i 1922, og seinare meint å vere ein del av den arabiske staten i Palestina etter delingsplanen til SN frå 1947. Under den arabisk-israelske krigen i 1948, vart byen erobra og okkupert av Transjordan, som sidan annekterte området, fram til det vart okkupert av Israel under seksdagarskrigen i 1967.
Cicero
Filosof
Det største sjølvstendige tilskotet Cicero har gjeve til vesterlandsk tenking, er humanitas-omgrepet, som vart plukka opp av renessansehumanistane. Ordet er henta frå gresk filosofi, men er ikkje omsett frå eit enkelt gresk ord; det er Cicero som har gjeve innhald til ordet. Eiliv Skard skildrar tydinga av omgrepet på denne måten:
Éomer
Éomer eller Eomær var ein konge over anglarane ved Nordsjøen på 400-talet. Han er rekna som stamfar til kongane i Mercia, og far til Icel, første kongen der. Far hans Éomer var Angeltheow.
Norsk sykkelproduksjon
Fram til 1919
Desse firma vart medlem året etter:
Den norske filmfestivalen i Haugesund
Den norske filmfestivalen i Haugesund blir arrangert i byen kvar haust. Festivalen er eit aksjeselskap som har Film & Kino, Rogaland fylkeskommune og Haugesund kommune som eigarar. Kronprins Haakon er høg beskyttar for festivalen og Liv Ullmann er ærespresident. Det blir vist filmar frå mange ulike land og Amandaprisen blir utdelt i tilknyting til festivalen.
Norsk sykkelproduksjon
Fabrikkar og merke
Det er hittil registrert 1300 norske sykkelmerke, men det ein reknar med at det finst rundt 2000. Det har gjennom meir enn 100 år vore 200-300 fabrikkar, som kvar har produsert mange merke. Ein sykkel består av rundt 1100 enkeltkomponentar. All fabrikasjon av syklar i Noreg har vore delvis basert på import av delar frå utlandet, både rammerør og nav/krank og andre smådelar har ofte vore importerte. Etterkvart som nokre fabrikkar voks seg store byrja dei eigenproduksjon av fleire komponentar, som så òg blei seld til dei mindre fabrikkane. Det har vore eit omfattande samarbeid mellom fabrikkane.
Fotballkampen England–Ungarn i 1953
Andre omgang
Pasningane og rørslene til ungararane var ikkje spesielt raske eller komplekse, men av di engelskmennene spelte med eit så fastbunde og rigid system verka spelet til ungararane ufatteleg. Dei var ikkje stort raskare eller mykje betre teknisk, men spelte ifylgje Jonathan Wilson på ein langt meir intelligent måte. Midststopparen Buzánszky var seinare klår på at det ungarske laget vann på grunn av taktikken: «Kampen var ein trefning mellom to formasjonar, og, som så ofte skjer, vann den nyare og meir utvikla formasjonen».
Jihad
Bruk av omgrepet
«Jihad gjennom sverdet» er likevel den mest kjende tydinga av ordet utanfor islam. Det blei først brukt om felttog utført av Muhammed og tilhengjarane hans dei siste ni åra han levde. Målet med felttoga var å få makt over byane Mekka, Medina og al-Taif, å få beduinar til å støtta eller halda seg nøytrale til muslimar, og å sikra oasar som jødar heldt til i. I tillegg blei det utført nokre få åtak utover, mot Bysantarriket og Syria. Etter at Profeten døydde blei jihad utført meir offensivt, og muslimske styrkar erobra store delar av den fruktbare halvmånen (dagen Syria og Irak) og deretter Egypt, før dei tok over heile den arabiske halvøya og det iranske platået. Kamp og erobringar fortsette i alle retningar: Mot Nord-Afrika og Konstantinopel i vest, Armenia og Kaukasus i nord, Indusdalen (noverande Pakistan) i aust, og i første omgang jihad utan siger mot Sudan i sør.
Amarok av Mike Oldfield
Musikk
To av delane på albumet, «Mandolin Reprise» og «Africa I: Far dip», består av Oldfield med ei handsama «holemann»-røyst, som først vart nytta på Tubular Bells. Det vil sei at han roper ord som er vanskeleg å oppfate inn i mikrofonen, medan lydbandet går mykje raskare enn vanleg, slik at stemma vert langt mørkare enn vanleg når bandet vert spelt av på normal snøggleik.
Den siste delen av «Amarok» inneheld Janet Brown som etterliknar den tidlegare britiske statsministeren Margaret Thatcher.
Transitive verb
Ein tommelfingerregel for å skilje transitive verb frå intransitive, er å spørje: Går det an å (verbet) nokon? I døma ovanfor er svaret på eit slikt spørsmål alltid ja: Det går an å måle nokon, å ete nokon, å skyte nokon og å selje nokon.
Flux
Flux er ei programvara som gjerer det mogleg å oppretta og visa 3D-objekt. Flux finst som programtillegg til nettlasarane Internet Explorer og fungerer òg som sjølvstendig program.
Milt Holland
Filmmusikk
• Hot Rod Girl (1956)
Otus
Utbreiing
Artar av slekta Otus lever både i låglandsregionar og i alpine regionar. Til dømes hekkar sulawesiugle, Otus manadensis i parkar og i utkanten av mange kystbyar på Sulawesi, så vel som i tåkeskog i over 2500 meters høgde.
Songen Heaven's Open
Oldfield vart oppført som «Michael» på denne utgjevinga, medan produsenten Tom Newman vart oppført som «Thom Newman».
Magesår
Årsaker
Lenge meinte ein at ytre faktorar var hovudårsaka til at ein utvikla magesår. Først i 1982 la dei australske medisinarane Robin Warren og Barry Marshall fram hypotesen om at sjukdommen òg var forårsaka av ein bakterie. Etter mykje motstand frå det medisinske miljøet blei hypotesen akseptert.
Slipestein
Slipesteinar lagar ei litt rufsete egg på reiskapen, som vert fjerna med eit bryne, om det er reiskap som ljå eller sigd, og ei hein om det er ein kniv, ei høveltong eller liknande.
Otus
Vern og status
Artar som er raudlista hos BirdLife International per september 2021. Åtte artar er lista som sårbare, av dei seks artar som er avgrensa til små øyar.
Hardrock
1980-åra
Same året gav Mötley Crüe ut det populære albumet Shout at the Devil. Van Halen sitt album 1984 vart òg ein stor suksess, særleg med songen «Jump», som gjekk til topps på listene i mange land.
Te Deum
Teksten
Teksten er av svært gammalt men har usikkert opphav. Ei legende som truleg er frå 800-talet vil at det var biskop Ambrosius av Milano som på guddommeleg vis skal ha byrja å synge denne hymnen då han i år 387 døypte Augustin av Hippo. Augustin stemde så i og avslutta songen. Etter denne legenda blir hymnen ofte kalla Hymnus Ambrosii eit Augustini ('Hymnen til Ambrosius og Augustin') på latin.
Intransitive verb
Adverbiale tillegg
Intransitive verb kan få ein transitiv funksjon ved hjelp av eit adverbialt tillegg:
Milt Holland
Filmmusikk
• To Kill A Mockingbird (1962)
• Hatari! (1962) (Featured African Drum Ensemble)
Nablus
Osmansk tid
Etter tiår med opprør frå arabiske stammer i Midtausten, klarte osmanarane å innføre sentralisert kontroll over dei arabiske vilayeta. I 1657 sende dei ein styrke med lokale osmanskvenlege arabiske familiar frå forskjellige syriske byar for å roe ned Nablus. Til gjengjeld fekk familiane jordbruksland i landsbyane kring Jabal Nablus. Osmanarane, som frykta at dei nye arabiske landeigarane skulle opprette eigne, sjølvstendige maktbasar, spreidde landområda over heile Jabal Nablus for å unngå at klanane samla seg. Dette vart ein suksess og dei syrisk-arabiske familiane fekk eit fotfeste i sakene i Nablus. Den største av familiane var Nimr, som opphavleg kom frå landsbyar kring Hama og Homs. To andre markante familiar var Jarrar frå Balqa og Touqanfrå Nord-Syria. Etter kvart fekk dei kontroll over nahiya-høvdingane, og byrja å gifte eg innbyrdes med lokale kjøpmenn og leiande religiøse familiar. Dermed vart dei nye familiane integrerte i folkesetnaden i Nablus. Slik delte Touqan og Nimr marknadane i Nablus i 1723 medan Jarrar vart høvdingar i Jabal Nablus nahiya.
Severnaja Zemlja
Plante- og dyreliv
Det vanlegaste pattedyret på Severnaja Zemlja er halsbandlemen (Dicrostonyx torquatus), som finst på alle dei store øyane, og som enkelte stader utgjer ein tettleik på 500 per km² (1,300 per sq mi). Fjellrev (Alopex lagopus) skal ha hatt hi på øyane og fleire hundre individ vart observert i 1980-åra. Andre pattedyr som stundom er å sjå på øyane er ulv (Canis lupus), røyskatt (Mustela erminea), polarhare (Lepus timidus) og reinsdyr (Rangifer tarandus).
Milt Holland
Filmmusikk
• Charly (1968)
Nablus
Palestinsk kontroll
Byen vart gjeven til Den palestinske sjølvstyresmakta den 12. desember 1995, som følgje av Osloavtalen.
Klima
Det relativt tempererte middelhavsklimaet fører med seg varme, tørre somrar og kjølige, regnfulle vintrar til Nablus. Våren kjem kring mars-april og dei varmanste månadane er juli og august, med ein gjennomsnittleg makstemperatur på 28,9 °C. Den kaldaste månaden er januar, med ein normaltemperatur kring 3,9 °C. Det meste av regnet kjem mellom oktober og mars, og årsmiddelnedbøren er kring 589 mm.
Berezajka
Den største busetnaden langs elva er landsbyen Berezajka.
Oslo Senterparti
Aker Bondeparti vart stifta 25. januar 1921, og var i verksemd til etter at Aker kommune vart innlemma i Oslo by 1. januar 1948. Det siste møtet i Aker Bondeparti vart halde sommaren 1949. Partiet hadde ikkje stilt liste ved kommunevalet hausten 1947, fordi lovene til Bondepartiet då gjekk utifrå at partiet berre verka i heradskommunar.
Stuorra Jerestanjávri
Stuorra Jerestanjávri er ein innsjø Sør-Varanger kommune i Finnmark. Innsjøen har eit areal på 4,79 km².
Pi-dagen
Pi-dagen er ei uoffisiell feiring av den matematiske konstanten pi. Feiringa går føre seg den 14. mars, (3/14 i amerikansk datoformat) tett opp mot klokka 1:59:26. Tida vart vald ved å sjå på dei første desimalane i π (3,1415926). Under feiringa er det vanleg å ete pai (engelsk pie).
Valdajka
Valdajka (russisk Валдайка) er ei elv i Valdajhøgdene i Novgorod og Tver oblast i Russland. Elva er 50 km lang og har eit nedslagsfelt på.
Geatnjajávri
Geatnjajávri er ein innsjø i Berlevåg kommune i Troms og Finnmark. Innsjøen har eit areal på 4,83 km².
Hódmezővásárhely
Hódmezővásárhely (kroatisk Vaš(a)relj, rumensk Ioneşti) er ein by søraust i Ungarn. Byen høyrer til fylket Csongrád og har om lag 50 000 innbyggjarar.
Kunja
Kunja (russisk Ку́нья) er ei elv i Pskov, Tver og Novgorod oblast i Russland og ei av sideelvane til Lovat frå høgre. Elva er 236 km lang og har eit nedslagsfelt på. Elva har ei middelvassføring på 44,8 m³/s.
Park Chung-hee
Park Chung-hee var president i Sør-Korea frå 1963, då han tok makta i eit militærkupp, til 1979 då han døydde etter eit attentat.
Militær karriere
Etter krigen heldt han fram som offiser i det sørkoreanske militæret. Han vart utvist frå militæret i 1948, då han vart anklaga for å ha deltatt i ei kommunistisk celle. Park var medlem av det sørkoreanske arbeidarpartiet på denne tida, men det vart aldri bevist at han deltok i noka celle. Under Koreakrigen vart han teken opp att i militæret og spesialiserte seg innan logistikk. Han fekk eitt års amerikansk spesialtrening ved Fort Sill i Oklahoma. Park steig jamt i gradene i den sørkoreanske hæren, og vart generalløytnant våren 1961.
Attentat og død
26. oktober 1979 vart Park skoten og drepen av generalløytnant Kim Jae-kyu, direktøren for etterretningstenesta. Kim hevda at Park var eit hinder for demokrati, og at drapet var utført i patriotisk and. Etter at Kim hadde skote presidenten og sjefen for livvaktene hans, drap agentane til Kim endå fire av livvaktene til presidenten før gruppa vart stoppa. Kim vart dømt til døden for drapet, og vart hengd den 24. mai 1980.
645 Agrippina
645 Agrippina er ein asteroide i det ytre av hovudbeltet. Han blei oppdaga den 13. september 1907 av Joel Hastings Metcalf ifrå Taunton, Massachusetts.
Horse Isle
Horse Isle er ei busetnadslaus øy utanfor Ardrossan i Firth of Clyde i Skottland. Øya er eit naturreservat styrt av RSPB.
Dyreliv
I dag er Horse Isle eit naturreservat. Det har status som Area of Special Protection (særskild verneområmde) og her finst mykje hekkande sjøfugl og vadefugl. Øya er viktig hekkeområde for gråmåse, sildemåse og ærfugl.
Sogndal Fotball
Sogndal Idrettslag Fotball er ein norsk fotballklubb med base i Sogndal. Klubben spelar i OBOS-ligaen (2020). Noverande hovudtrenar er.
Historie
Fram til 1964 spelte fotballaget Sogndal i krins- og fylkesseriar i Sogn og Fjordane. Hausten 1964 rykte Sogndal opp frå 4. divisjon, og fekk plass i 3. divisjon avdeling Vestland B, som omfatta lag frå Hordaland med Bergen, samt Sogn og Fjordane.
Spelarstall 2018
''Oppdatert 3. mai 2018.''
Louis-Nicolas Clérambault
Verk
Av dei publiserte verka hans finn ein mellom anna:
Fylkesveg 520
Fylkesveg 520 (Fv520) går mellom Hordalia i Odda og Ropeid i Suldal. Veglengda er 67,6 km, av dette 11,8 km i Hordaland og 55,8 km i Rogaland.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Chimes of Freedom
Bob Dylan-utgåva
I boka Chimes of Freedom: The Politics of Bob Dylan's Art skriv forfattaren Mike Marqusee at songen markerer ein overgang mellom dei tidlegare protestsongane til Dylan og dei seinare meir frittflytande poetiske stilen hans.
Andre utgåver
The Byrds spelte inn ei utgåve av «Chimes of Freedom» for debutalbumet deira Mr. Tambourine Man i 1965. Songen var den siste som vart spelt inn for albumet, men innspelinga vart dramatisk då David Crosby fortalte at han ikkje kunne synge songen og måtte forlate studioet denne dagen. Kvifor han måtte dette er ikkje kjend, manageren til bandet, Jim Dickson, nekta Crosby å dra og enda med å sitje oppå brystet til Crosby og fortalte han at den einaste måten han kom til å forlate studioet på var over hans lik. Crosby brast så i gråt, men song til slutt inn vokalen med glimrande resultat. I følgje Dickson song Crosby aldri betre enn dette.
Utgåva til Bruce Springsteen nådde 16. plass på Billboard Hot Mainstream Rock Tracks i 1988, men vart ikkje gjeven ut som singel.
Carrara
Historie
Carrara og Massa danna i lag hertugdømet Massa og Carrara frå 1400- til 1800-talet.
The Imperials
I 1972 kom Sherman Andrus inn i gruppa, og dei vart den første kristne gruppa i USA med både kvite og svarte medlemmar.
Ekvipasje
I hestesport betyr ekvipasje hest og ryttar, eller hest/hestar, sulky eller vogn, og køyrar. Ein ekvipasje i voltige er sett saman av ein hest, ein longør og ein eller fleire voltigørar.
I hundesport betyr ekvipasje hund og førar, eller hund/hundespann, slede, pulk, vogn eller liknande, og førar.
Debi Doss
Gjennom 1980- og 1990-åra fortsette Doss som studiomusikar for artistar som Chris De Burgh, Cilla Black, Twiggy, Samantha Fox, Mike Oldfield og Bill Wyman.
Peptid
Grensa mellom oligopeptid og polypeptid blir ofte sett ved rundt 50 aminosyrer, eller ei molekylvekt på om lag 5000. Oligopeptid med svært få aminosyrer kan få namn etter det nøyaktige talet – di-, tri-, tetra- og pentapeptid inneheld i same rekkefølgje 2, 3, 4 og 5 aminosyrer. Denne terminologien er sjeldan brukt for peptid med fleire enn 10-12 aminosyrer.
Dagbladet
Dagbladet.no er nettutgåva til Dagbladet og ein av dei mest trafikkerte norske nettstadane på verdsveven. Ho vart den tredje nettavisa i Noreg, slått på streken av Brønnøysunds Avis, som publiserte si eiga nettutgåve to dagar før Dagbladet.no vart publisert den 8. mars 1995 og musikkavisa Panorama som publiserte si nettutgåve 1. mars same år.
Efim Geller
Biografi
I 1949 vann Geller semifinala i Sovjetmeisterskapen i sjakk i Tbilisi og klarte deretter i finalen i Moskva same året ein sensasjonell delt tredjeplass etter David Bronstein og Vassilij Smyslov, men framom så kjende spelarar som Semjon Furman, Isaak Boleslavskij, Alexander Kotov, Salo Flohr, Tigran Petrosjan, Vjatsjeslav Ragosin, og Grigorij Löwenfisch.
Bristen
Geologi
Geologisk høyrer Bristen til det nordlege Aar-massivet. Regionen sør for Maderanertal består dessutan av fleire ulike bergartar. Mellom anna den skråstilte og innfelte klorittserisitt-gneisen, skifer, kvartsporfyr og amfibolittar. Fyrst lenger sør finn ein Aare-granitt. Området kring Bristen er kjent for sine mangfaldige, ulikearta bergkrystallar og mineral.
How Great Thou Art av Elvis Presley
Bakgrunn
Det vart gjort klar tolv songar for albumet, inkludert standardsongen «In the Garden» frå 1912, som vart popularisert av Billy Sunday, og «Run On», som var ein negro spiritual. Den 13. songen, «Crying in the Chapel», vart spelt inn under innspelinga for His Hand in Mine og gjeven ut som singel i 1965. Under innspelinga spelte dei òg inn singelen «Love Letters», to b-sider, og ytterlegare to songar som vart lagt til albumet Spinout. Julesingelen vart fullført på den neste innspelinga, 10. juni, hovudsakleg skriven av Red West og kalla «If Every Day Was Like Christmas».
Msta
Msta var lenge ein del av ein viktig vassveg for handelen mellom Austersjøen og det sentralrussiske innlandet. Men med bygginga av Volga-Austersjø-kanalen og jernbanen mellom Moskva og St. Petersburg på 1800-talet forsvann òg handelstrafikken over Msta. Den største byen langs Msta er Borovitsji.
Linton Kwesi Johnson
Linton Kwesi Johnson, også kjend som LKJ, er ein jamaicansk-britisk dub-poet som har utvikla og dyrka denne dikt- og musikkforma både i Storbritannia og Karibia. I framføringane sine les han opp dikta sine i jamaicansk patwa over dub-reggae, vanlegvis skrive i samarbeid med reggaeprodusenten og artisten Dennis Bovell.
Liv
Johnson blei fødd i 1952 i Chapelton, ein liten by i landlege Clarendon Parish på Jamaica. Foreldra hans skilde lag då han var sju. Mora emigrerte til Storbrhitannia noko før Jamaica fekk sjølvstende i 1962, og Johnson budde i tre år hjå besteforeldra sine. I 1963 reiste han til Storbritannia for å bu med mor si i Brixton i London.
Prisar og utmerkingar
Johnson vamm eit C. Day-Lewis Fellowship i 1977, og blei utnemnd til writer-in-residence for London Borough of Lambeth. Han blei utnemnd til Associate Fellow ved Warwick University i 1985 og Honorary Fellow ved Wolverhampton Polytechnic i 1987. I 1990 blei han tildelt XIII Premio Internazionale Ultimo Novecento i Pisa for bidraga sine til poesi og populærmusikk. I 1998 vann han Premio Piero Ciampi Citta di Livorno Concorso Musicale Nazionale i Italia.
20. april 2017 blei han gjeven eit æresdoktorati litteratur (D.Litt) av Rhodes University i Sør-Afrika.
John Martyn
Tidlege år
Martyn vart fødd i New Malden i London i England. Foreldra var begge operasongarar og dei skilde seg då Martyn var fem år gammal. Store delar av barndomen flytta han derfor fram og tilbake mellom England og Skottland og mykje av tida var han hos bestemora. I Glasgow gjekk han på Shawlands Academy.
1960-åra
Like etter det første albumet kom The Tumbler der han flytta lydbilete mot jazz. Ved inngangen til 1970 hadde Martyn utvikla ein original og særeigen lyd der han spelte akustisk gitar gjennom ein fuzzbox, fasekompensator og Echoplex. Dette lydbilete synte seg først på albumet Stormbringer! i 1970, som han spelte inn med den dåverande kona si Beverley Kutner. Ho medverkar òg på albumet The Road to Ruin i 1970.
1970-åra
I 1977 gav han ut One World, som gjorde at enkelte journalistar i seinare år har skildra Martyn som «far til triphoppen». Albumet inneheld songar som «Small Hours» og «Bigg Muff» og var eit samarbeid med Lee «Scratch» Perry. One World er mellom anna kjend for at delar av plata vart spelt inn utandørs på nattetid for å få den rette stemninga.
1980-åra
John og Beverley Martyn gjekk frå kvarandre mot slutten av 1970-åra og Martyn gjekk inn i det han sjølv har kalla ein særs mørk periode av livet sitt. .
Nyare tid
I 2001 medverka Martyn på sporet «Deliver Me» av DJ Sister Bliss frå Faithless.
Naide Gomes
Aktiv
Ved hall-VM 2008 i Valencia vann Gomes med eit bestehopp på 7,00 m. Under eit stemne i Stockholm 22. juli 2008 forbetra ho landsrekorden sin til 7,04 m, ein rekord ho sju dagar seinare flytta til 7,12 meter i Monaco. I OL 2008 lukkast ho derimot ikkje kvalifisere seg til finalen. I Berlin-VM 2009 enda ho med 6,77 m på fjerdeplass, tre centimeter unna bronsemedaljøren.
Vác
Byen vert stundom kalla Vacz eller Vacs. Det slovakiske namnet er Vacov, det tyske Waitzenog det latinske Vacium.
Grunnstoffet tinn
Det finst lite tinn på jorda. På oversikter over dei vanlegaste grunnstoffa i jordskorpa, kjem tinn langt ned på lista, bak vanlegare(!) stoff som praseodym, samarium, gadolinium og dysprosium. Likevel er ikkje tinn noko dyrt metall. Dette skuldast at det er lett å utvinna det vesle tinnet som finst, frå naturlege førekomstar av tinnstein.
Raudhovudvarslar
Skildring
Hannen er ein iaugefallande fugl med svart og kvit overside, ei kastanjefarga krone og klår kvit underside. Underarten L. s. badius i det vestlege Middelhavet manglar dei store kvite vengeflekkene som er synlege i flukt på nominatforma. Hofuglar er litt mattare i farger enn hannar og er mørk brungrå på ryggen der hannar er svarte. Unge fuglar har fjørdrakt som skil seg med lysare og gråare farger. Denne trekkfuglen er ein mellomstor sporvefugl, kroppslengda er 18–19 centimeter og vekta 21–59 gram. Hovudet er stort og det mørke nebbet har ein nedbøygd tupp.
Bifertenstock
Toppturen
Bifertenstock vart klive fyrste gongen 7. september 1863 av Roth, Sand, Raillard samt Heinrich Elmer, Vordermann og Stüssi. Dei klatra fjellet frå aust langs ei rute som ikkje vert rekna som særleg vanskeleg. Frå Bifertenhütte tek turen til topps om lag fem timar.
Schwerin
Schwerin er ein by i Tyskland og hovudstad i delstaten Mecklenburg-Vorpommern med om lag 95 000 innbyggjarar. Han ligg ved breidda av Schweriner See.
My Back Pages
Andre utgåver
Songen har vorte spelt av mange andre artistar,, som The Ramones, Po!, The Hollies, The Nice, Eric Johnson, The Box Tops, Carl Verheyen, Marshall Crenshaw, Keith Jarrett, Steve Earle og *64.
Ei konsertutgåve vart spelt av Bob Dylan, Eric Clapton, George Harrison, Neil Young, Roger McGuinn og Tom Petty på Dylan si 30-årsfeiring som artist i New York City i oktober 1992.
Ellen Aslaksdatter Skum
Ellen Aslaksdatter Skum var ein norsk reindriftssame frå Kautokeino. Ho deltok i Kautokeino-opprøret i 1852.
Ellen Skum deltok aktivt då folket frå siidaen 8. november 1852 gjekk til angrep på huset til brennevinshandlaren i Kautokeino og drap både denne og lensmannen. Ho var med å piske huslyden til handelsmannen og soknepresten for å tvinge dei til å omvende seg.
Bompengefinansierte vegar i Noreg
Bompengefinansierte vegar er delvis finansiert av offentlege styresmakter, delvis av brukarane. Fleire bompengefinansierte vegar kan danne ein bomring rundt eit avgrensa område, som oftast eit bysentrum. Ein del område har rushtidsavgift på bomringane, mellom anna Trondheim (innført i 2010), Kristiansand (innført i 2013), Bergen (innført i 2016) og Oslo (innført i 2017). Den 16. juni 2017 vedtok Stortinget lovendringar til fordel for miljødifferensierte bomsatser. Lovendringane tredde i kraft 1. oktober 2017. Miljødifferensierte bomsatsar vart straks innført i Oslo. I bomringen i Bergen vart miljøfifferensierte bomsatser innført 1. juni 2018. AutoPASS er namnet på det norske systemet for elektronisk betaling av bompengar og er eigd av Statens vegvesen. Med AutoPASS-brikke kan ein bilist passera ein bomstasjon utan stopp. Systemet nyttar elektroniske radiosendarar og -mottakerar som opererer på 5,8 GHz (MD5885). Alle bomstasjonar i Noreg er automatiske, med unntak av Atlanterhavstunnelen og enkelte ferjer. EasyGo-brikker kan og nyttast i norske AutoPASS bomstasjonar.
Rabatter
Gjennom behandlinga av Prop. 1 S Tillegg 2/ Innst. 13 S (2015–2016) har Stortinget slutta seg til regjeringas forslag om å innføre eit nytt takst- og rabattsystem for bompengeprosjekter. I det nye systemet vert det lagt opp til ei standardisering av rabatter og fjerning av lokale særordningar. Omlegginga vil innebere ei betydeleg forenkling av systemet og lik struktur i stadig fleire bompengeanlegg. Innføringa av eit standardisert rabattsystem inneber at tilleggsavtaler for å oppnå lokal rabatt vert avvikla, og den generelle brikkerabatten auker frå 10 til 20 %. Alle køyretøy i takstgruppe 1 som passerer med gyldig brikke får 20 % rabatt, og det vert ikkje gjeve rabatt til takstgruppe 2.
Fra Angelico
Liv og gjerning
Grava hans ligg ved Santa Maria sopra Minerva-kyrkja i Roma.
Arcangelo Corelli
Corelli er gravlagd i Pantheon i Roma.
Verk
Corelli var den første komponisten som vart utelukkande kjend for instrumentalmusikken sin. Verka hans var særs populære i samtida og i lang tid etterpå. Dei seks opusa hans omfattar berre 49 triosonatar, 12 concerti grossi og ein sinfonia - i kvantitet liten i forhold til til dømes Bach eller Händel, men musikken hans var likevel viktig for barokkmusikken.
Vitskap i 1994
Vitskapsåret 1994 er ei oversikt over hendingar, prisvinnarar, fødde og døde personar tilknytte vitskap i 1994.
Mo kyrkje i Surnadal
Kyrkja avløyste ei stavkyrkje som truleg var frå kring 1500. Ein del inventar vart flytt over frå stavkyrkja, mellom anna ein preikestol i tidleg barokk og ei kyrkjeklokke. Preikestolen vart skift ut ved ei restaurering i 1867, og hamna etterkvart på Kristiansund Museum der han gjekk tapt under bombinga i 1940.
Makrellterne
Utbreiing og føde
Føda er først og fremst små fisk under 15 centimeter. Ofte kan dei ta krepsdyr, blekksprut og insekt. Men i hekkeområda alltid levande fisk og kan da flyge opptil 20 kilometer for å fange byttet i opent vatn.
Hekking
Fuglen hekkar i små og mellomstore koloniar, men også som enkeltpar. Søraust i landet er det sjeldan fleire enn 20-40 par i ein koloni, vest og nord i landet kan storleiken kome opp mot 100-200 par. Desse koloniane har ofte eit innslag av raudnebbterner. Makrellternene vert forplantingsdyktige 3-4 år gamle. I søraust vert dei flest egga lagde i mai, i vest noko seinare, og i Finnmark vert egga oftast lagde i juni. Hoa legg 2-3 (1-4) egg i ei grop eller i eit enkelt reir bygd av plantedelar, tang, skjelrestar eller småstein. Foreldra rugar i 21-23 døgn. Ungane held seg i reiret i to døgn, og er framleis i nærleiken til dei kan flyge 21-25 døgn gamle. Det er ikkje uvanleg at eit par held saman i fleire år.
Uverelva
Uver (russisk Уверь) er ei elv i Novgorod oblast i Russland og ei av sideelvane til Msta frå høgre. Elva er 79 km lang og spring ut frå innsjøen Korobozja, nordaust for Borovitsji.
Hark! The Village Wait
Albumet vart opphavleg gjeven ut i Storbritannia på RCA. Det kom ikkje ut i USA på den tida. I 1975 vart albumet gjeve ut på ny på Chrysalis i både Storbritannia og i USA, då med eit nytt plateomslag.
Düsseldorf
Historie
På midten av 1800-talet blømde Düsseldorf igjen som følgje av den industrielle revolusjonen, og byen voks til over 100 000 innbyggjarar i 1882. Den første og den andre verdskrigen førte derimot Düsseldorf ut i depresjon. Under den andre verdskrigen vart byen nesten totalt ruinert av flyåtak frå dei allierte.
I 1946 vart Düsseldorf gjort til hovudstad i den nye delstaten Nordrhein-Westfalen. Byen vart bygd opp att i eit rasande tempo og økonomiomforminga gjorde at Düsseldorf igjen voks seg til ein rik handelsby, slik som ein kjenner han i dag.
Eurovision Song Contest 2011
Eurovision Song Contest 2011 blei arrangert i Düsseldorf i mai.
Grigorij Mjasojedov
Mjasojedov studerte kunst ved St. Petersburgs kunstakademi i 1853-63. Han var på visittar til Frankrike, Tyskland, Spania og Italia, men var til vanleg busett i St. Petersburg. Sine siste dagar budde Mjasojedov på herregarden sin Pavlenki i Poltava.
Solid Air
Innspeling
I 2006 framførte Martyn heile albumet live som ein del av Don't Look Back-serien til festivalen All Tomorrow's Parties og turnerte så med plata i Storbritannia.
Stralsund
Stralsund er ein by i Tyskland i delstaten Mecklenburg-Vorpommern med om lag 60 000 innbyggjarar. Byen ligg på sørkystne av Strelasund (eit sund i Austersjøen mellom øya Rügen og fastlandet). Ei bru (Rügendamm) og fleire ferjer går frå Stralsund til hamna på Rügen.
Lusofoni
Dei lusofone landa er Portugal, Angola, Brasil, Kapp Verde, Guinea-Bissau, Macau, Mosambik, São Tomé og Príncipe, Aust-Timor i tillegg til andre portugisiskspråklege samfunn rundt om i verda.Til saman finst det om lag 200 millionar menneske i verda som snakkar portugisisk.
Umberto Giordano
Giordano er blitt internasjonalt kjend for dei 12 operaane han skreiv, mest på grunn av Andrea Chénier frå 1896. Elles kan ein nemna Fedora frå 1898 og Siberia frå 1903.
Kholova
Kholova (russisk Холо́ва) er ei elv i Novgorod oblast i Russland og ei av sideelvane til Msta. Elva er 126 km lang og har eit nedslagsfelt på. Elva har ei middelvassføring på 15,6 m³/s.
Tubular Bells II
Bakgrunn
I desember 1991 var kontrakten til Oldfield med Virgin Records over. Denne hadde vart sidan 1972, då han var den første artisten som signerte for selskapet. Virgin hadde pressa Oldfield om å lage ein oppfølgjar til Tubular Bells (1973) i mange år, men Oldfield nølte, dels fordi han var stadig meir misnøgd med mangelen på støtte frå Virgin og ein krangel mellom han sjølv og sjefen i selskapet, Richard Branson. Oldfield meinte òg at ein oppfølgjar i 1970-åra, kort tid etter utgjevinga, ville ha vore «altfor opplagt» og ført til at han hadde gått tom for idear. Albumet hadde vore det bestseljande albumet til Oldfield og halde fram å selje kring 100 000 eksemplar kvart år. Etter å ha gjeve ut Heavens Open (1991), det siste albumet sitt for Virgin, kjende Oldfield at tida var rett for ein oppfølgjar til Tubular Bells. Før han byrja å skrive lytta han til originalalbumet og kartla komposisjonen i forskjellige fargekodar. Han signerte ein avtale for to plater med Rob Dickins, styreformannen i den britiske avdelinga til Warner Music. Oldfield lovpriste styret i Warner for at dei uttrykte interesse i musikken hans og kom med konstruktive forslag som kunne hjelpe salet utan at han kjende seg «fastbunden», slik han gjorde med Virgin.
Michel-Richard Delalande
Delalande var utan tvil den største komponisten i Frankrike av grand motettar, ei slags form for kyrkjemusikk som på grunn av på grunn av pomp og prakt var meir tiltalande for Ludvig XIV, skriven for solistar, kor og eit forholdsvis stort orkester. I følgje tradisjonen organiserte Ludvig XIV ein konkurranse mellom komponistar og gav dei den same religiøse teksten og tida til å komponere musikk til den. Han var aleine dommaren. Delalande var eina v dei fire vinnarane som fekk jobben med å komponere kyrkjemusikk for kvar årstid av året (dei andre komponistane var Coupillet, Collasse og Minoret). Delalande si årstid var den viktigaste, fordi ho inneheldt julefeiringa. Seinare fekk han ansvaret for kyrkjemusikken heile året.
Sjelon
Sjelon (russisk Шелонь) er ei elv i Pskov og Novgorod oblast i Russland. Elva er 248 km lang og har eit nedslagsfelt på. Elva har ei middelvassføring på 44 m³/s.
James William Guercio
Biografi
Medan han gjekk på skule i Chicago vart Guercio ven med sakofonisten Walter Parazaider. Parazaider inviterte Guercio til å høyre på det nye bandet hans, «The Big Thing», og Guercio gjekk med på å vere manager og produsent for dei. Han flytta bandet til Los Angeles i 1968, og overtydde dei til å skifte namn til «The Chicago Transit Authority», og skaffa dei jobbar på lokale klubbar, der dei raskt vart populære. Medan han spelte inn det første albumet deira for CBS/Columbia, vart Guercio beden om å produsere det andre albumet til Blood, Sweat & Tears. Begge desse albuma kom ut i 1969 og vart særs populære. For albumet Blood, Sweat & Tears vann Guercio Grammyprisen for årets album.
Carl Philipp Emanuel Bach
Carl Philipp Emanuel Bach var ein tysk musikar og komponist, og den andre av Johann Sebastian Bach og Maria Barbara Bach sine fem søner. Han var ein essensiell komponist i overgangsperioden mellom barokken og wienerklassisismen, og er kjend som den fremste bidragsytaren til den musikalske Sturm und Drang-rørsla.
Valdres Radio
Valdres Radio nyttar moderne datastyring.
Viktor Vasnetsov
Vjatka (1858-1867)
Etter å ha bestått eksamen ved skulen og gått eit kurs i måling, bestemte Vasnjetsov seg for å flytte til St. Petersburg for å studere kunst. Han auksjonerte vekk to måleri han hadde laga, for å skaffe nok pengar til turen til den russiske hovudstaden.
Kiev 1884-89
Åra 1884-1889 var Vasnetsov hyra inn for å måle freskar i Volodymyrskatedralen i Kiev. Det var ei utfordrande oppgåve, då framstillinga var i motstrid både med russiske og vest-europeiske tradisjonar for korleis religiøse motiv skulle vere. Kunstkritikaren Vladimir Stasov stempla bileta som heilagbrot og leik med dei religiøse kjenslene i det russiske folk. Ein annan kjend kritikar, Dmitrij Filosofov, refererte til desse freskane som "den første brua over 200-årsgapet som skil ulike klassar av det russiske samfunnet".
Seinare år (1890-1926)
Han døydde i Moskva.
Forsvarsdepartementet i Noreg
Etablering
Under okkupasjonen i Den andre verdskrigen blei FD og UD nedlagt. FD sine oppgåver blei overført til Innenriksdepartementet og ein fekk i staden Sivilforvaltningen for hær og marine.
Hokjønn
Hokjønn, ho eller hoe hos dyrearter med seksuell formeiring er den kjønnstypen som fysiologisk dannar eggceller og føder avkom eller legg egg, i motsetnad til hannar som dannar spermiar. Det finst også ein del plantar med ho- og hannkjønn, der plantar av hokjønn er dei som dannar frukter.
Biologisk hokjønn
Dei fleste artar av bier og maur har ingen kjønnskromosom. Det som avgjer kjønnet er i staden om egget er befrukta eller ikkje. Eit befrukta egg gjev opphav til eit diploid individ med 32 kromosom, som blir ei ho. Eit ubefrukta egg dannar i staden eit haploid individ med 16 kromosom, som blir ein hann.
Wilfred Owen
Wilfred Edward Salter Owen var ein engelsk diktar og soldat under den fyrste verdskrigen.
Dikting
Though he had plans for a volume of verse, for which he had written a "Preface," few realize that he never saw his own work published, apart from those poems he included in The Hydra, the magazine he edited at the Craiglockhart War Hospital.
Death
Owen was killed in action on 4th November 1918 during the crossing of the Sambre-Oise Canal, exactly one week (almost to the hour) before the signing of the Armistice.and was promoted to the rank of Lieutenant the day after his death. His mother received the telegram informing her of his death on Armistice Day, as the church bells were ringing out in celebration. 'Though he is dead, his memory lives on.' - Quoted from the Prayer book of Woodcock. He is buried at Ors Communal Cemetery. There are memorials to Wilfred Owen at Gailly, Ors, Oswestry and Shrewsbury.
Tanagarar
Skildring
Storparten av tanagarane har korte, runde venger. Forma på nebbet verkar å stå i sterkt samband med dietten til den spesifikke arten.
Taksonomi
Akkurat som med mange andre familiar av sporvefuglar er taksonomien kring familien tanagarar i endring. I og med at fleire og fleire artar vert DNA-undersøkte, så finn ein slektsforhold mellom slekter og familiar innan ordenen sporvefuglar som ikkje har vore kjente. Slektene Euphonia og Chlorophonia, som tradisjonelt var medlemmer i familien, er allereie omkategorisert og tatt inn som medlemmer i finkefamilien (Fringillidae). På same vis er slektene Piranga, Chlorothraupis og Habia tatt inn i kardinalfamilien.
Javon
Javon (russisk Яво́нь) er ei elv i Novgorod oblast i Russland og ei av sideelvane til Pola frå venstre. Elva er 50 km lang.
Javon renn ut frå innsjøen Veljo i Valdajhøgdene. Kjelda er regulert av ei demning. Den øvste delen av elva er turbulent med sterk straum og mange stryk. Den totale høgdeskilnaden frå kjelda til munningen er 148 meter. Etter kvart som Javon nærmar seg munningen renn ho saktare.
The Bell av Mike Oldfield
«The Bell» er finalen i første seksjon av Tubular Bells II og ein seremonimeister introduserer instrumental. Singelen har fleire versjon av «The Bell», med forskjellige seremonimeistrar. Desse er Billy Connolly, Carlos Finaly (på spansk), Viv Stanshall, Otto (på engelsk og tysk) og John Gordon Sinclair (live). På albumet var seremonimeisteren Alan Rickman. Sommme utgåver inneheld òg ein instrumentalversjon og remiksar.
Singapore
Klima
Singapore er den staten i verda som har flest lynnedslag i året.
Rettskrivinga av 2005
Opphavleg la Norsk språkråd òg fram eit framlegg til ny nynorskrettskriving, men nynorskframlegget vart ikkje godkjent av departementet. Einskilde vedtak som galdt båe måla, om mellom anna normering av nye ord, vart gjeldande òg for nynorsken jamvel om framlegget elles ikkje vart godteke.
Bakgrunn
I den siste helvta av 90-åra gjekk Norsk språkråd gjennom rettskrivingsnormene i bokmål og nynorsk, og dette arbeidet leidde fram til at framlegg til nye rettskrivingsreglar vart lagde fram for årsmøtet i rådet i 2000. I bokmålsframlegget var systemet med hovud- og sideformer lagt bort, medan det vart halde på i nynorskframlegget. Kyrkje- og kulturdepartementet godkjende ikkje framlegga, men bad om omarbeidde framlegg og spela inn visse spørsmål. Mellom anna spurde departementet om bokmålet kunne taka opp att somme tradisjonelle former som var mykje nytta og om nynorskrettskrivinga òg kunne gjera seg av med systemet med hovud- og sideformer. Dessutan bad det rådet om å laga framlegg som kunne halda seg lenge.
Einskilde former
I bokmålet vart somme av dei typiske riksmålsformene (t.d. hverken, bygget (av bygge), fingre og syv) tillatne att i bokmålet. Andre, mellom desse dei tidlegare «signalorda» nu, efter og sprog, vart ikkje godtekne. Frå tidlegare rettskrivingsreformer hadde ei rad ord ei tradisjonell form og ei radikal form (oftast sams med nynorsken), der den radikale forma var særs lite nytta i litteraturen. Mange av desse vart strokne frå norma for å gjera henne fastare, t.d. gjekk, flaum, fekk, dauv, fann, i hel, kjerke, nase, ner, raud, rekning, stamn, veke og vitskap.
Vangsnes kyrkje
Kyrkja erstatta ei stavkyrkje som var for lita og i dårleg forfatning. Stavkyrkja vart riven før dagens kyrkje vart sett opp på same staden.
Jacob van Eyck
Jacob van Eyck (fødd kring 1590. død 26. mars 1657) var ein nederalandsk adelsmann og musikar. Han er ein av dei best kjende musikarane i Nederland på 1600-talet som klokkespelar, og ein ekspert i klokkestøyping og stemming. I tillegg var han organist, ein blokkfløytevirtuos og komponist
Hurunui District
Ved folketeljinga i 2006 var innbyggjartalet 10 476. Som tilfellet òg er med Waitaki District, har dette distriktet det lågaste talet av innbyggjarar med ikkje-europeisk bakgrunn på heile New Zealand, både i reine tal og høvesvis. Meir enn 95% av innbyggjarane ved folketeljinga i 2006 gav opp bakgrunnen sin som «europeisk» eller som «New Zealanders» (som kan tolkast som for ein stor del eruropearar). Lokalinnbyggjarar kunne til og med kjenna att identitetane til lokale maoriar eller asiatar som var registrerte under folketeljinga.
Folkeeventyr
Eit folkeeventyr er ein type eventyr som har vorte spreidd gjennom munnleg tradisjon og ikkje har nokon kjend forfattar. Dette skil folkeeventyret frå kunsteventyret.
O store Gud
Innspelingar på engelsk
• 1967: The Staple Singers
• 2005: John Beardsley
• 2006: Alan Jackson
• 2008: Adam Phillips
• 2014: Katherine Jenkins
• 2015: Elvis Presley med The Royal Philharmonic Orchestra
• 2016: Home Free
Instrumentale versjonar
• 2005: Julianne Markavitch
• 2006: Jim Bennett
• 2006: Jody Adams
• 2008: Merietta Oviatt
Abram Arkhipov
Liv
Arkhipov vart med i kunstnarfellesskapet Peredvizjnikij i 1889, og slutta seg til Russlands Kunstnarforeining i 1903.
Somebody Bigger Than You and I
Kjende innspelingar
• 1951: Ink Spots
Nordisk meisterskap i skiskyting 1983
10 km
Dato: 3. februar
3 x 5 km stafett
<br style="clear:both;" />
Klor
Bruk
Reingjeringsmiddel som klorin inneheld hypokloritt.
Biologisk rolle
Klor i form av klorid (Cl-) er nødvendig for pattedyr og plantar. Magesyra inneheld saltsyre (HCl).
Mongolar
Mongolar (mongolsk Монгол, mongol) er eit folkeslag som oppstod i område som i dag høyrer til statane Mongolia, Kina og Russland. Mongolane tel i dag 8,5 millionar menneske og snakkar mongolsk. De fleste mongolar følgjer buddhismen, sjamanisme eller islam.
Namnet monggol er først kjend frå kinesiske tang-skrifter frå 700-talet, men blei først brukt omatt på 1000-talet under khitanriket. Medan det først viste til nokre småstammar som heldt til ved Ononelva, blei omgrepet på 1200-talet utvida til å omfatta ei stor eining mongolar og tyrkarfolk samla under Dsjenghis Khan. Desse mongolane blei kjende og frykta som dyktige og brutale krigarar over store delar av Asia og Europa.
Songen In the Garden (1912)
Innspelingar
• 1957: Pat Boone
Red Steel
Handling
Hovudpersonen i spelet er Scott Monroe, og han er trulova med Miyu Sato. På eit amerikansk hotell skal han få møta Isao Sato, faren til kjærasten Miyu, for første gong. Etter kvart kjem ein bande som har kledd seg ut som tilsette på hotellet, og dei byrjar å skyta i rommet til Isao. Scott prøver å hjelpa til, men blir slått i svime. Han vaknar etterpå, tek ein pistol frå ein daud livvakt og finn Sato skada oppe på taket.
Songen In the Garden (1912)
Innspelingar
• 1958: Bonnie Guitar
• 1960: Ray Price
• 1964: The Osmond Brothers
• 1967: Ella Fitzgerald
• 1968: The Blackwood Brothers Quartet
• 1976: Willie Nelson
• 1996: Willie Nelson & Bobbie Nelson
• 1996: Daniel O'Donnell
• 1999: Brad Paisley
• 2002: Stephen Ackles
• 2007: John Prine & Mac Wiseman
• 2011: Bree Noble
Susannah Melvoin
Melvoin har sidan arbeidd som korvokalist for artistar som Roger Waters, Eric Clapton og Mike Oldfield.
Siena
Historie
På 1100-talet vart domkyrkja Duomo og Piazza del Campo bygd. Han fekk bymurar i 1194. På byrjinga av 1100-talet fekk folket i byen gradvis meir makt og det var stadig krangling mellom den folkelege makta og adelsmakta. Dei stod derimot saman mot den store rivalen deira, Firenze. På 1200-talet støtta byen hovudsakleg ghibellinarane, i motsetnad til Firenze som støtta guelfarar. Denne konflikten danna noko av bakteppet for Dante sin Den guddommelege komedie.
Vasilij Maksimov
Vasilij Maksimovitsj Maksimov var ein russisk kunstmålar, eit framståande medlem av Peredvizjnikij-gruppa.
Svalbard radio
Svalbard radio blei flytt frå Skjeringa 1976 da nye Svalbard lufthamn blei bygd. Samtidig blei Isfjord radio fjernstyrt, au frå lufthamna. Sidan 1976 har difor kystradiotenesta blitt utført i kombinasjon med AFIS-tenesten ved Svalbard lufthamn (Longyear Information) av personell rekruttert frå både Luftfartsverket og Telenor.
Učka
Området på og rundt Učka er erklært ein naturpark.
Giles Farnaby
Verk
Dei mest kjende verka hans finst i Fitzwilliam Virginal Book, som inneheld 52 av stykka hans. Av desse finn ein 11 fantasiar, ei flott og teknisk krevjande variasjonssamling kalla Woody-Cock og korte stykke som Giles Farnabys Dreame, His Rest, Farnabyes Conceit og His Humour. Det finst òg fire stykke av sonen hans, Richard. I tillegg til klaververka, komponerte òg Farnaby madrigalar, canzonetar og salmar.
667 Denise
667 Denise er ein hovudbelteasteroide. Han blei oppdaga den 23. juli 1908 av August Kopff ifrå Landessternwarte Heidelberg-Königstuhl.
Stefan Ishizaki
Stefan Ishizaki er ein svensk fotballspelar. som har spela på det svenske landslaget. Ishizaki spelar på midtbanen, som oftast på høgre side.
Lucas Cranach den eldre
Størstedelen av sitt liv arbeidde Cranach for dei saksiske kurfyrstanse, og vart som hoffmålar kjend for sine portrett av tyske fyrstar. Cranach var mellom dei som slutta opp om protestantismen, og måla leiarane av den tyske reformasjonen. Dessutan måla han religiøse motiv, fyrst i den katolske tradisjonen, men prøvde seinare å finne nye måtar å framstille lutherske religiøse temaer i kunsten sin. Heile livet laga han aktmotiv henta frå mytologi og religion. Han dreiv ein stort verkstad og mange av arbeida hans finst i ulike versjonar; sonen Lucas Cranach den yngre og andre heldt fram å skape versjonar av Cranachs verk i fleire tiår etter han var død. Lucas Cranach d.e. dreiv også eit apotek og ein bokhandel, og var i fleire periodar borgarmeister i Wittenberg.